רצועת חוף אשדוד

רצועת החוף של אשדוד מתמשכת לאורך 6 קילומטרים על שפת הים התיכון, ומהווה נדבך במרכזי בעירוניות האשדודית, כעיר חוף ונמל. לאורך חופיה של אשדוד מתרחשת פעילות ערה של התעמלות, ספורט ימי, וכן מסעדנות ומסחר.

רצועת החוף מונה שבעה חופים מוכרזים, ושניים לא מוכרזים – חוף מצודת אשדוד ים, וחוף גיל המשמש לגלישת גלים. היא נחצית במרכזה על ידי מרינה אשדוד. כל החופים המוכרזים זכו בתו התקן "דגל כחול", נכון ל-2024.

 חופי רחצה מרכזיים 
 הרצועה הצפונית 
ממוזער|200x200 פיקסלים|שפך נחל לכיש לים התיכון, חוף מי עמי
 חוף מי-עמי – החוף המוכרז הצפוני ביותר של אשדוד, הגובל בנמל אשדוד ובבסיס אשדוד. בשטח החוף שוכן גן השעשועים "פארק הפיראטים". שוכן מול רחוב הטיילת ורחוב מרטין בובר, – שדרת הברים והמסעדות של רובע א'.
ימין|ממוזער|226x226px|"השוק הפתוח" בחניית חוף לידו ומגדל ה"מדרחוף" ברקע, 2011
ממוזער|200x200 פיקסלים|משחק כדורעף חופים בחוף הקשתות
 חוף לידו – לאורך החוף ממוקמות מסעדות, ובמגרש החנייה שלו ה"מדרחוף" – שוק מסחר עירוני המתקיים בימי רביעי. בחוף מתבצעות עבודות להרחבת הטיילת והקמת מקומות בילוי חדשים. בקיץ 2024 החלה הקמת מתחם הנוער.
 חוף אורנים – חוף מונגש הכולל מתקני ספורט, שנקרא על שמו של אורן אבוטבול, בן 12 תושב העיר, שטבע בסמוך לשובר הגלים.
 ממוזער|200x200 פיקסלים|חוף הקשתות בלילהחוף גנדי ("הקשתות") – מהחופים המרכזיים ברצועה, הכולל בשטחו מתקני ספורט וכן מרכז מסחרי, שעיצובו כאמות מים הקנה לו את כינויו.

 הרצועה הדרומית 
 חוף גיל – חוף לא מוכרז המשמש לגלישת גלים. הוא מואר, ומאפשר גלישה גם בלילה.
 החוף הנפרד – חוף שומר שבת, בו מתקיימת הפרדה מגדרית, כאשר בחלק בימות השבוע הוא משמש גברים או נשים בלבד. החוף מונגש.
 חוף הפרחים (י"א) – חוף מונגש המיועד לבילוי משפחתי. ב-2021 שונה שמו ל"חוף הפרחים", להנצחת בני אשדוד שנפלו במערכות ישראל וחללי פעולות האיבה. החוף שוכן לאורך רובע י"א.
 חוף המצודה – חוף לא מוכרז, בו שוכנת שרידי מצודה ערבית עתיקה – מצודת אשדוד ים. במעלה החוף, ממוקם "מצפה יוחאי" שהוקם ב-2022, הקרוי על שמו של יוחאי אלקיים, בן 28 תושב העיר, שטבע למוות בזמן שהציל נערה מטביעה.
 חוף באר שבע (ט"ו) – החוף המוכרז הדרומי ביותר ברצועה. הוא כולל מתחמים לקטרגל ולכדורעף חופים, מתקני התעמלות ומתקני שעשועים לילדים. החוף מונגש, וכן פועלת בו תחנת הקצה מסוף ריביירה – מסוף האוטובוסים המשמש את רובעי אשדוד הדרומיים. החוף שוכן לאורך רובע ט"ו.

 אתרים 
ממוזער|200x200 פיקסלים|מרינה אשדוד

 מרינה אשדוד 

המרינה המקומית של אשדוד, השוכנת מול רובע המרינה וצופה אל רובע הקריה ("הסיטי") ומרכז העסקים הראשי.

 מצודת אשדוד ים 

ממוזער|200x200 פיקסלים|מצודת אשדוד ים במבט אווירי, 2015
מצודה ערבית בעיר העתיקה של אשדוד (אשדוד ים), שנבנתה על ידי ח'ליף בית אומיה עבד אל-מלכ במאה ה-7, ומהווה כיום אתר ארכאולוגי-תיירותי. ברובע ט"ו הסמוך למצודה, ממוקמת מצדית אשדוד ים, מגדל איתות ששימש יחד עמה חלק ממערכת איתות לבירה רמלה מפלישת אוניות ביזנטיות.

 פארק אקולוגי מצודת-ים אשדוד 
ממוזער|200x200 פיקסלים|פארק אקולוגי מצודת-ים אשדוד

מרחב טבע עירוני ברצועה, המשתרע ממצודת אשדוד ים עד חוף באר שבע ברובע ט"ו.

 בתרבות ובהיסטוריה 
ממוזער|150x150 פיקסלים|אזוֹטוּס פאראליוּס ("אשדוד שעל החוף") במפת מידבא|ימין
רצועת החוף של אשדוד מהווה חלק מרכזי מהתרבות העירונית. מטרתה של ממשלת ישראל בהקמת העיר הישראלית המודרנית הייתה בהקמת נמל אשדוד, שקדם לה והספיק להפוך לסימן היכר שלה, כעיר נמל. לכך יש גם ביטוי חזותי בסמל העיר אשדוד, הכולל בגרסתו המקורית משנת 1961 עוגן וספינה תנ"כית בצבע כחול, שהוחלפו ב-2016 במפרשים – כולם אלמנטים הקשורים בשיט ובים.

לקשר זה יש גם עדות ביישובים העתיקים של אשדוד. העיר העתיקה, תל אשדוד – אחת מחמש סרני פלשתים – הייתה לעיר נמל עוד בתקופת הברונזה המאוחרת. הנמל, שהיה ממוקם בתל מור, בסמוך לשפך נחל לכיש, היה מקור פרנסה עיקרי לתושביה. ב-732 לפנה"ס, עם כיבוש העיר על ידי מלך אשור סרגון השני, נבנתה ובוצרה אשדוד ים, אותה הפך אותה לעיר נמל חדשה לצידה של אשדוד היבשתית. לאחר דעיכתה של העיר היבשתית במאה ה-4, עיר הנמל שגשגה, וזכתה לשם "אזוֹטוּס פאראליוּס" (ביוונית: Άζωτος παράλιος), או "אשדוד שעל החוף" בעברית.
 גלריה 

 לקריאה נוספת 



 קישורים חיצוניים 



 ביאורים 

 הערות שוליים 

קטגוריה:אשדוד: גאוגרפיה
אשדוד
קטגוריה:ישראל: טיילות